CELEX: 62015TB0603
Language: el
Date: 2017-03-27 00:00:00
Title: Υπόθεση T-603/15: Διάταξη του Γενικού Δικαστηρίου της 27ης Μαρτίου 2017 — Frank κατά Επιτροπής (Προσφυγή ακυρώσεως — Πρόγραμμα-πλαίσιο της Ένωσης για την έρευνα και την καινοτομία Ορίζων 2020 — Πρόσκληση για υποβολή προτάσεων και συναφών δραστηριοτήτων βάσει του προγράμματος εργασίας 2015 του ΕΣΕ — Απόφαση του ΕΟΕΣΕ με την οποία κρίθηκε μη επιλέξιμη η πρόταση που υπέβαλε η προσφεύγουσα — Σιωπηρή απόφαση της Επιτροπής με την οποία απορρίφθηκε η διοικητική ένσταση σχετικά με την απόφαση του ΕΟΕΣΕ — Εσφαλμένος προσδιορισμός του καθού — Απαράδεκτο)

6.6.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/19
            
         Διάταξη του Γενικού Δικαστηρίου της 27ης Μαρτίου 2017 — Frank κατά Επιτροπής
   (Υπόθεση T-603/15) (1)
   
   ((Προσφυγή ακυρώσεως - Πρόγραμμα-πλαίσιο της Ένωσης για την έρευνα και την καινοτομία Ορίζων 2020 - Πρόσκληση για υποβολή προτάσεων και συναφών δραστηριοτήτων βάσει του προγράμματος εργασίας 2015 του ΕΣΕ - Απόφαση του ΕΟΕΣΕ με την οποία κρίθηκε μη επιλέξιμη η πρόταση που υπέβαλε η προσφεύγουσα - Σιωπηρή απόφαση της Επιτροπής με την οποία απορρίφθηκε η διοικητική ένσταση σχετικά με την απόφαση του ΕΟΕΣΕ - Εσφαλμένος προσδιορισμός του καθού - Απαράδεκτο))
   (2017/C 178/25)
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Regine Frank (Βόννη, Γερμανία) (εκπρόσωποι: αρχικώς W. Trautner, στη συνέχεια E. Niitväli, M. Reysen, στη συνέχεια E. Niitväli, M. Reysen και S. Wachs, και τέλος S. Conrad, δικηγόροι)
   
      Καθής: Ευρωπαϊκή Επιτροπή (εκπρόσωποι: R. Lyal και B. Conte)
   
      Αντικείμενο
   
   Αίτημα, βάσει του άρθρου 263 ΣΛΕΕ, περί ακυρώσεως της από 5 Ιουνίου 2015 αποφάσεως του Εκτελεστικού Οργανισμού του Ευρωπαϊκού Συμβουλίου Έρευνας (ΕΟΕΣΕ) που αφορά, στο πλαίσιο του προγράμματος «ERC starting grant», την υπ’ αριθ. 680151 πρόταση της προσφεύγουσας, η οποία δεν αξιολογήθηκε θετικά κατά το πρώτο στάδιο και δεν έγινε δεκτή προς εξέταση στο δεύτερο στάδιο, και περί ακυρώσεως της σιωπηρής αποφάσεως της Επιτροπής, με την οποία απορρίφθηκε η διοικητική ένσταση που υπέβαλε η προσφεύγουσα δυνάμει του άρθρου 22, παράγραφος 1, του κανονισμού (ΕΚ) 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (EE 2003, L 11, σ. 1).
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την προσφυγή ως απαράδεκτη.
            
         
               2)
            
            
               Η Regine Frank και η Ευρωπαϊκή Επιτροπή φέρουν τα δικαστικά έξοδά τους.
            
         
      (1)  EE C 48 της 8.2.2016.